

**Қазақстан Республикасы Үкіметінің 2006 жылғы 7 маусымдағы N 519 қаулысына толықтырулар мен өзгеріс енгізу туралы**

Қазақстан Республикасы Үкіметінің 2007 жылғы 29 қазандағы N 1003 Қаулысы

      Қазақстан Республикасының Үкіметі  **ҚАУЛЫ ЕТЕДІ:**   
      1. "Қазақстан Республикасының телекоммуникация саласын дамытудың 2006-2008 жылдарға арналған бағдарламасын бекіту туралы" Қазақстан Республикасы Үкіметінің 2006 жылғы 7 маусымдағы N 519  қаулысына (Қазақстан Республикасының ПҮАЖ-ы, 2006 ж., N 22, 214-құжат) мынадай толықтырулар мен өзгеріс енгізілсін:   
      көрсетілген қаулымен бекітілген Қазақстан Республикасының телекоммуникация саласын дамытудың 2006-2008 жылдарға арналған бағдарламасында:   
      "Қазақстан Республикасының телекоммуникация саласын дамытудың 2006-2008 жылдарға арналған бағдарламасын іске асыру жөніндегі іс-шаралар жоспары" деген 8-бөлімде:   
      "Тіркелген және ұялы байланысты дамыту" деген 1.3-кіші бөлім:   
      мынадай мазмұндағы реттік нөмірлері 1.3.8, 1.3.9-жолдармен толықтырылсын:

|  |  |  |  |  |  |
| --- | --- | --- | --- | --- | --- |
| "1.3.8 | Жылжымалы радио-   байланысты дамыту тұжырымдамасын әзірлеу | Үкіметке   ақпарат | АБА | 2007 жылғы   IV тоқсан | талап   етілмейді |
| 1.3.9 | Қазақстан   Республикасында 3G   стандартты ұялы   ақпарат байланыс   қызметтерін ұсыну   үшін жиілік белдеуін   пайдалануға конкурс   өткізу | Үкіметке   ақпарат | АБА | 2008 жылғы   IV тоқсан | талап   етілмейді                                   "; |

      "Радиожиілік спектрін бөлуді жетілдіру" деген 2.3-кіші бөлімнің реттік нөмірі 2.3.10-жолының 6-бағаны мынадай редакцияда жазылсын:   
      "2007 жылы - 3\*, 2008 жылы - 4\*".   
      2. Осы қаулы қол қойылған күнінен бастап қолданысқа енгізіледі.

*Қазақстан Республикасының*   
*Премьер-Министрі*

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК